এই দুইটি মেয়েই শারীরিকভাবে এতোটাই নাজুক ছিল যে ডাক্তার না দেখালে তারা হয়তো বাঁচতো না। নিরীহ এই বাচ্চা দুটিকে দেখে আর কালবিলম্ব করলেন না ম্যাককেইন পত্নী। তিনি সঙ্গে করে নিয়ে যেতে চাইলেন এই বাচ্চা দুটিকে। সে অনুযায়ী ভিসার জন্য আবেদনও করা হলো। কিন্তু তৎকালীন আমেরিকান অ্যাম্বেসির কর্মকর্তারা ভিসা দিতে সমস্যা করছিল বলে বেঁকে বসলেন সিন্ডি ম্যাককেইন। তিনি ভিসা কর্মকর্তাদের সঙ্গে বাদানুবাদ চালিয়েই গেলেন। সিন্ডি ম্যাককেইনের সঙ্গে কথায় পেরে উঠতে না পেরে ব্রিজেটসহ আরেকটি মেয়ের ভিসা দিয়ে দিলেন তারা। সিন্ডি পরে বলেছিলেন, আমি জানি না আমার এতোটা সাহস কোথা থেকে এসেছিল।